
Gobierno ta invita pueblo di Aruba pa bishita Caya Betico 
Croes y sinti e ambiente di Pasco y fin di aña 





Durante fin di siman tras di lomba Caya Betico Croes a keda 
ilumina manera cu ta custumber, cu luznan di Pasco y fin di aña. 
Di e forma aki treciendo e ambiente di celebracion di dianan di 
fiesta mas cerca di comunidad. Na Dijespies Place, hunto cu 
Minister Geoffrey Wever, Prome Minister Evelyn Wever-Croes 
a cende lus di Pasco den Caya Betico Croes. 


Prome Minister na e ocasion a gradici cada persona incluyendo 
DOW, cu a realisa e bunita trabounan, a pesar di contratiempo 
y responsabilidadnan den cuadro di Covid. 


'Esaki ta e periodo di mas bunita di aña, e periodo cu nos ta 
custuma di busca nos propio regalonan cumprando local y di 
e manera aki, sostene nos comerciantenan local. P'esey den 
nomber di Gobierno di Aruba, mi ta invita henter comunidad 
pa pasa sostene comercio y disfruta di un rato agradabel den 
ambiente di Pasco y fin di aña. Ohala cu e periodo aki por 
trece hopi alegria y harmonia den e hogar di cada un di nos 
y cu e por ta un periodo comercial exitoso pa Aruba”, Prome 
Minister a expresa. 





Ta importante pa menciona cu Caya Grandi, Caya Betico 
Croes ta habri pa vehiculo tambe por core parti atardi despues 
cu tiendanan cera. Tambe ta invita pueblo pa e anochinan 
di compras dianan 20-21-22-23 di december di 6.00pm pa 
10.00pm cu ambiente di fin di aña. E anochinan aki ta conforme 
sugerencia y conseho ricibi di Crisisteam. 

Ursell Arends 















Dia 7 di december ta Dia Internacional di Aviacion Civil. Minister 
di Transporte, Integridad, Naturalesa y Asuntonan di Adulto 
Mayor, Ursell Arends, ta extende su palabranan di felicitacion 
na tur e profesionalnan trahando den e industria importante di 
aviacion. E bon trabou di e profesionalnan aki ta importante, 
cargando e sector di Turismo di Aruba, cual nos economia ta 
depende asina hopi riba dje. 


Awor den temporada di pandemia aviacion ta keda hunga un 
rol importante, no solamente pa trece turista Aruba pero tambe 
pa segura suministro di nos productonan di primera necesidad 
manera cuminda y remedinan (“supply chain”). 


“Nos ta reconoce e rol importante di Directie Luchtvaart den e 
mundo di aviacion, hunto cu stakeholdersnan principal manera 
AAA N.V., ANSA N.V., DMA, IBSL, y tur aerolinea, compania 
di ground handling, compania di mantenimiento y tur demas 






stakeholdersnan na aeropuerto”, ta palabranan di Minister 
Arends, kende ta expresa asina su gratitud y aprecio na tur 
esunnan cu ta haci posibel pa e trabou den aviacion wordo 
haci optimalmente y cu e nivel mas halto di seguridad. 

MINISTER Xiomara Maduro 


Finansa y Cultura a 


MINISTER XIOMARA MADURO TA GRADICI 
TUR COMISION CU A YUDA PA POR A 
BRINDA SOSTEN FINANCIERO NA COMERCIO 
DURANTE PANDEMIA 


Danki na nan esfuerso por a brinda 422.8 miyon florin na Subsidio 
di Salario y 44.7 miyon florin na Sosten Financiero pa kwartaal 








Durante e reunion publico den Parlamento pa legalisa e sosten 
financiero den forma di Subsidio di Salario, Minister Maduro a 
tuma un rato pa gradici tur comision cu a traha incansablemente 
pa asina Gobierno por a brinda 
sosten financiero na comercio den 
forma di Subsidio di Salario y Sosten 
Financiero pa kwartaal. 


COMISION COMERCIO 

E mandatario ta gradici e 'Comision 
Comercio' cu a consisti di ATIA, 
AHATA, Camara di Comercio, 
SVB, Departamento di Estadistica, 
Departamento di Finansa, 
Departamento di Impuesto, 
Departamento Economico, Bureau | 
Rampenbestrijding Aruba y 
representante di Ministerio di Labor. 
E comision aki a traha riba e Sosten Financiero cu a wordo 
duna na comercio den forma di e 4000 florin pa kwartaal na 
empresa chikito y mediano y a traha tambe riba e condicionnan 
pa otorga e Subsidio di Salario pa comercio por a mantene 
cupo di empleo. 


COMISION DECRETO MINISTERIAL 

Minister Maduro ta gradici tambe e comision cu a traha riba e 
Decreto Ministerial cu ta contene e reglanan pa por brinda e 
sosten financiero pa kwartaal y tambe e subsidio di salario na 
e companianan. E Subsidio di Salario a conta cu 3 Decreto 
Ministerial ya cu na 3 ocasion mester a adapta e reglanan. E 
comision aki a consisti di SVB, Departamento di Estadistica, 
Departamento di Finansa, Departamento di Impuesto, 
Departamento Economico y Departamento di Legislacion. 





TOETSINGSCOMMISSIE/BEZWAARCOMMISSIE 

Palabra di gratitid tambe ta bay pa e 'Toetsingscommissie' cu 
a consisti di SVB, Departamento di Impuesto y Departamento 
Economico. E comision aki a keda 
encarga pa trata e obhecionnan haci 
(bezwaren)riba otorgacion di Subsidio 
di Salario y Sosten Financiero pa 
kwartaal. 


Un total di 467.5 miyon florin 
na sosten financiero duna na 
comercio 

Danki na e efsuerso grandi di tur 
empleado publico y demas persona 
cu a forma parti di e comisionnan 
aki, Gobierno por a brinda un total 
di 422.8 miyon florin na Subsidio di 
Salario y un total di 44.7 miyon florin na Sosten Financiero pa 
kwartaal den 2020 y 2021. Pues un total di 467.5 miyon florin 
a wordo duna na comercio pa por surpasa e crisis. 


Minister Xiomara Maduro ta gradici tur instancia y persona cu 
a haci un esfuerso grandi pa Aruba por a enfrenta y surpasa e 
pandemia. E mandatario ta gradici specialmente SVB pa nan 
eficiencia, esfuerso grandi y bon cooperacion cu a haci cu e 
administracion y e pagonan di e sosten financiero por a bay na 
un manera eficaz. Danki na e trabou haci pa tur e instancianan 
aki, hopi mama y tata por a conserva nan cupo di trabou y 
entrada durante e crisis di mas grandi cu nos Pais a yega di 
conoce. 

MINISTER XIOMARA MADURO A REUNI 
CU RABINO KRIPPER Y DIRECTIVA DI 
COMUNIDAD HUDIO DI ARUBA DI 








Recientemente, minister Xiomara Maduro a ricibi bishita di 
Rabino Kripper y e directiva comunidad Hudio di Aruba di Beth 
Israel. 


Un reunion ameno na unda e directiva a splica di nan plannan 
pa futuro y con Gobierno di Aruba lo por yuda e comunidad 
aki cu e realisacion di nan plannan. Entrenan tin un proyecto 
cultural cu ta encera e santana Hudio-Portugues na Playa. 








Minister Xiomara Maduro ta gradici Rabino Kripper y e directiva 
di Beth Israel pa e reunion ameno aki. Gobierno di Aruba lo 
traha hunto cu e directiva aki pa asina por logra concretisa e 
plannan di comunidad Hudio na bienestar di nos Pais. 





MINISTER XIOMARA MADURO A REUNI CU 
E COMISION NACIONAL Y SECRETARIADO 
DI UNESCO NA ARUBA 


Recientemente minister di Cultura, Xiomara Maduro, a reuni 
cu e comision nacional y secretariado di UNESCO aki na 
Aruba. E reunion aki tabata den cuadro di un presentacion cu 
e secretariado a haci na minister Xiomara Maduro pa present'e 
cu nan mision, mandato, vision, nan forma di traha, e materia 


cu nan lo enfoca riba dje y nan meta pa 2022-2023. 


Minister Xiomara Maduro ta gradici e comision nacional y 
secretariado di UNESCO Aruba pa e presentacion ricibi cu a 
brinde un bista mas amplio di tur e trabounan cu UNESCO 


Aruba ta haci riba nos Pais. 

ister Xiomara Maduro ta informa: 


DEN ANA 2020 TUR COMPANIA ESTATAL A 
CUMPLI CU E CONDICION DI HULANDA PA UN 
RECORTE DI 12,6 % DEN SALARIO Y BENEFICIO 

NA INTERES GENERAL DI ARUBA 


Pa afta 2021 lo sigui investigacion di accountant pa 
controla si a cumpli cu e condicion di recorte 


Un di e condicionnan pa Aruba por haya sosten di likides den 
forma di prestamo di Hulanda, ta pa companianan estatal 
tambe ta solidario na interes general y haci un recorte den 
salario y beneficio na analogia di e recorte di 12,6% den sector 
publico. E recorte pa companianan estatal a tuma lugar den 
salario y beneficio di e directornan, trahadornan y hunta di 
supervision, di respectivamente 20%, 12,6% y 20%. 


CONTROL DI ACCOUNTANT 

Pa controla cu e recorte aki a tuma lugar, Minister di Finansa 
a pidi cada compania estatal pa duna un bista di e recorte 
aplica y raporta esaki apart den nan cuenta anual. Como cu 
hopi compania tin un retraso den trahamento y/of control di 
nan cuenta anual pa afia 2020, Minister di Finansa a yega 
na e palabracion cu e Asociacion di Accountant di Aruba cu 
un accountant lo traha un raportahe apart, un 'Agreed-Upon 
Procedures,' cu ta duna un bista si e compania a cumpli of no 
cu e recorte di 12,6%. E raportahe aki a wordo traha y riba 30 
di augustus 2021, 22 compania estatal a raporta na Minister 
di Finansa riba e recorte. Di e 22 companianan estatal, ta na 
Serlimar so no a tuma lugar ainda e investigacion door di un 
accountant, debi cu Serlimar door di su situacion financiero 
precario y e estado di 'surseance di betaling' no por permiti su 
mes e extra gasto pa un accountant haci e raportahe necesario. 


CONTRIBUCION NA FONDO DI FASE 

Banda di demostra solidaridad y pa por cumpli cu e condicion 
pa hava sosten di likides di Hulanda na interes general di Aruba, 
Gobierno a pidi e companianan estatal pa pasa e fondonan 
acumula di e recorte pa un cuenta apart di Gobierno na Banco 
Central pa asina cubri gastonan di FASE. E investigacion di 
accountant tambe a raporta riba e contribucion aki. Di e 22 
companianan estatal, 8 compania a stort e fondo di recorte 
den e cuenta special di FASE. E otro 14 companianan cu no 
a manda e recorte, mester a presenta un 'liquiditeitsoverzicht' 
di afia 2020 den cual mester comproba cu nan tabata 
financieremente mal para y na bienestar di e compania no 
por a cumpli na manda e recorte pa e fondo special di FASE. 
Esnan cu por y no a cumpli, lo wordo exigi pa cumpli. 











CONSEHONAN CAFT 
Dia 24 di november CAFT a pidi Gobierno pa recorda e 
companianan estatal pa nan manda e placa di e recorte pa 
caha di Gobierno. Mas reciente, dia 29 di november CAFT ta 
pidi pa mantene e recorte den sector (semi) publico te ora cu 
Conseho di Minister di Reino dicidi otro. 


RECORTE DEN ANA 2021 

Informacion riba e recorte den companinan estatal den afia 
2021, lo sigui asina cu e cuentanan anual ta cla of asina cu e 
informacion necesario di e companianan estatal ta disponibel 
pa e investigacion di accountant por tuma lugar. 

Continuacion DEN ANA 2020 TUR COMPANIA ESTATAL A CUMPLI.... 





BISTA RIBA Finansa Publico 
RECORTE COMPANIANAN ESTATAL 


4 


CONTROL DI ACCOUNTANT 
'Agreed-Upon Procedures; cu ta duna un bista si e compania 
a cumpli of no cu e recorte di 12,6% 





Den 2020 tur 22 compania a corta den salario y beneficio 


I Tin 8 compania cu a deposita den fondo FASE 
E otro 14 compania mester presenta un 
‘liquiditeitsoverzicht’ cu ta mustra cu den aña 2020 
nan tabata tin problema financiero. Esnan cu por y 
no a cumpli lo wordo exigi pa cumpli. 


Pa aña 2021 lo sigui investigacion di accountant pa controla 
si a cumpli cu e condicion di recorte. 


+ 


CONSEHO CAFT 





BISTA RIBA Finansa Publico 
RECORTE COMPANIANAN ESTATAL 








Dia 24 november 
e companlanan esta! 
placa di recorte pa Gol 







3. De geteerde overheigsentitertan dringend 
afdrachten van de 12,6 procent korting op 
maken aan het land, 


te rappeteren om de 
arberasvoormaarden over te 












Dia 29 november CAI 
e recorte den sector 
cu Conseho di Minister: 


Hat de korti op arteidrcormasrden van medemertar nde (sem pubis en 
van de gensniierdo matetimge SATA ost rover arder goes Se Su 1 

BISTA RIBA Finansa Publico 
RECORTE COMPANIANAN ESTATAL 


Condicion pa Aruba por haya sosten di likidez 
den forma di prestamo di Hulanda 


Solidario na interes general Recorte den salario y beneficio 


Recorte den salario y beneficio Directornan 20% 


na analogia di e recorte di 12,6% 
den sector publico. 








Trahadornan 12,6% 
Hunta di supervicion 20% 











ISLA ONLINE y 


Dialuna 6 December 2021 





Minister Xiomara Maduro di Finansa ta informa: 


CAFT CU CONSEHO PA COBRA E SUBSIDIO 
DI SALARIO DUNA DI MAS Y DEPOSITA 

















Durante e reunion publico pa legalisa e sosten financiero duna 
den forma di Subsidio di Salario den afia 2020 y 2021, Minister 
Wever di Economia a informa riba e suma di 72 miyon florin 
cu a wordo duna di mas na Subsidio di Salario. E mandatario 
a splica cu e suma aki lo wordo cobra via SVB y pa cu esaki 
lo tin un areglo di pago pa e companianan cu mester debolbe 
e yudansa brinda, teniendo cuenta cu e capacidad di pago di 
e compania. Riba e topico aki recientemente CAFT a duna 
conseho na Gobierno pa e Subsidio di Salario duna di mas, 
bay den caha di Gobierno. 


CONSEHONAN DI CAFT 24 Y 29 NOVEMBER 

Dia 24 di november den reacion riba e Vitvoeringsrapportage 
URK3,CAFT a pidi Gobierno paraporta den URK riba e cobransa 
di Subsidio di Salario y integra esaki den administracion di Pais 
Aruba. Dia 29 di november den nan reacion riba e concepto di 
Presupuesto 2022, CAFT a pidi Gobierno pa 1.) Traha areglo 
di pago pa esnan cu mester debolbe Subsidio di Salario, 2.) 
Caba di ehecuta e control di aña 2021 promer cu 1 di april 
2022, y 3.) Hinca e suma cu wordo cobra den caha di Gobierno 
via un Cambio di Presupuesto 2022. 


COBRANSA TA DEN MAN DI SVB 

Den e Ley Di Subsidio di Salario e autoridad pa cobra e 
subsidio duna di mas, ta wordo pasa pa e director di SVB. 
Dentro di poco tur compania cu mester paga lo wordo acerca 
cu un propocicion pa haci pago. 


ESAKI DEN CAHA DI GOBIERNO 


















BISTA RIBA Finansa Publico 

SUBSIDIO DI SALARIO 
CONSEHO CAFT 
Dia 29 november CAFT a pidi 
Gobierno pa: 


Traha areglo di pago pa esnan 
cu mester debolbe Subsidio di 
Salario, 


Caba di ehecuta e control di 
aña 2021 prome cu 1 april 2022, 


Hinca e suma cu wordo cobra 
den caha di Goblerno via un 
Cambio di Presupuesto 2022. 









BISTA RIBA Finansa Publico 
SUBSIDIO DI SALARIO 


COBRANSA SUBSIDIO DI SALARIO 
SVB 1 november 2021 
Te vorderen Loonsubsidie 2020 














BISTA RIBA Finansa Publico 
SUBSIDIO DI SALARIO 


4 


CONSEHO CAFT 


Dia 24 november CAFT a pidi Gobierno 
pa raporta den URK riba cobransa di 
Subsidio di Salario y integra esaki den | 
administracion di Pais Aruba. 








ico se voortgang op dë terugvordering 

van de te vee! verstrekte oonsubsidi op te nemen en e controle over 

het begrotingsjaar 2021 uiterj 1 apri 2022 af te ronden. 

5. De terg te vorderen loonsubsidie op te nemen in de nancele 
‘acministratie van het an. 














Gabinete Wever - Croes ĮI 
2021 - 2025 

Durante e Conferencia 35 Aña Status Aparte - Aruba Ta Di Nos Tur: 
Sr Thom de Graaf ex-mandatario di Hulanda: 


PAIS ARUBA POR TA ORGUYOSO DI LOCUAL 
ELA LOGRA REALISA ULTIMO 35 ANA 


Aruba tabata ta un partner stabiel y constructivo den Reino 


Durante e Conferencia 35 Afia Status Aparte - Aruba Ta Di 
Nos Tur, Gobierno di Aruba a ricibi tambe, di parti Hulanda 
un mensahe di Sr. Thom de Graaf ex-mandatario hulandes cu 
tabata encarga cu Asuntonan di Reino. 


Den su mensahe e ex-mandatario di Hulanda y actual vice- 
presidente di Raad van State Sr. de Graaf a gradici Minister 
President Evelyn Wever-Croes pa duna su persona e 
oportunidad di por comparti su deseo cu e pueblo di Aruba. Ela 
yama pueblo di Aruba pabien cu e conmemoracion di 35 afia 
como pais autonomo. Ela subraya cu na 1986 Status Aparte 
a bira realidad y obviamente esaki no a bin sin mas y tabata 
tin su risico. Hopi ta esnan cu a pensa cu lo no bay bon cu 
Aruba, pero Aruba a logra, cual palabranan di felicitacion ta na 
su lugar. 


Sr. de Graaf a sigui bisa cu ‘No un independencia manera e 
tabata originalmente premira, pero un posicion autonomo cu 
lasonan den Reino Hulandes'. Aruba por ta orguyoso di locual 
ela logra realisa ultimo 35 afia. Economicamente tabata un 
milager, cu turismo a pone un fundeshi fuerte pa bienestar di 
Pais Aruba, apesar di e risico cu esaki ta trece cune di tin un 
solo sector economico. Por bisa tambe cu Aruba tabata ta un 
partner stabiel y constructivo den reino. Naturalmente semper 
tin tension y “ups and downs', pero por general Aruba tin un 
actitud independiente y positivo den relacion cu Reino y tambe 
Hulanda. Pa e futuro tin hopi reto pa Aruba, na prome lugar 
pa un economia duradero, e posicion di Aruba den Reino, 
den Caribe y den mundo. Sr. de Graaf a sigui trece den su 
mensahe cu como paisnan nos mester ta para hunto den Reino 
pa otro retonan mayor, con nos lo por yuda otro, con nos lo por 
coopera y sostene otro, con nos ta por percura hunto cu tur 
habitantenan di e paisnan den Reino por haya un miho futuro. 


Segun e ex-mandatario encarga cu Asuntonan di Reino, na 
su opinion mester inverti mas den cooperacion riba e tereno 
di ensefiansa, cultura y deporte cualnan tin hopi reto pa nos. 
Sr. de Graaf a bisa cu no ta solamente pa Hulanda pero e ta 
un Raad van State pa henter Reino. Esey ta nifica cu como 














Raad van State mester percura pa mantene un bon relacion 
den Reino, como tambe uno critico pa locual ta nan opinion 
independiente riba e maneho y legislacion. Raad van State kier 
tambe yuda Pais Aruba y Sr. de Graaf ta spera cu den futuro 
pa un relacion excelente. Sr. de Graaf a termina su mensahe 
bisando ‘Un pabien na un y tur, e Gobierno, e Minister 


Presidentnan di ultimo 35 afia, Parlamento, mundo comercial 
y tur habitante di Aruba cu un bunita 35 afia di Status Aparte y 
cu deseo pa un futuro briyante pa Pais Aruba.’ 






“$ 


i 


Aruba MeRi P 
di nos TUR! 

MINISTER Geoffrey Wever 





Asuntonan Economico, Comunicacion y Desaroyo Sostenibel 








MINISTER GEOFFREY WEVER CU 
INVITACION PA EVENTO DI PASCO DEN 


CENTRO DI CUIDAD 


Diabierna ultimo Minister di Asuntonan Economico y Desaroyo 
Sostenibel, Mr. Geoffrey Wever, a cuminsa reparti un carta di 
informacion y invitacion na comerciantenan den area di Caya 
G.F. Betico Croes, pa nan por participa na un serie di evento di 
pasco na estilo "shopping nights". 


Ta asina cu durante e fechanan December 20, 21, 22 y 23, 
Gobierno di Aruba ta bai organisa un evento den Caya Betico 
Croes, invitando entre otro comerciantenan artesenal, culinario 
y tambe entretenedornan pa participa. E meta ta pa crea un 
ambiente familiar y ameno den espirito di pasco, pa asina 
stimula comunidad tambe pa shop localmente. 


Actualmentenotaesituacion di masfacil panoscomerciantenan, 
pero cu esaki Minister Wever kier demostra e compromiso di 
Gobierno di Aruba pa promove y stimula comercio na Aruba 
'Esaki ta djis e comienso, pero un paso importante pa cuminsa 
na purba rebiba actividad den nos centro di cuidad”, segun 
Minister Wever. 

MINISTER Endy Croes 





Enseñansa y Deporte 








MINISTER ENSEÑANSA Y DEPORTE A REUNI 
IBERO AMERICAN HIGH SCHOOL 








Diabierna ultimo Minister Endy Croes tabatin reunion director 
di Ibero American High School sr. Andy Centeno y sra.Ingrid 
Kuiperdal. Ibero American High School a cuminsa na Aruba 
na aña 2003 y ta conta cu alredeor di 300 alumno. E scol ta 
acredita, despues cu un studiante finalisa Ibero American High 
School e por continua su estudio na otro scol na Aruba manera 
entre otro; EPI. 


Minister Endy Croes a agrega cu e tabata un reunion fructifero 
unda cu sr. Andy Centeno y sra. Ingrid Kuiperdal a presenta 
algun plan pa futuro di e scol. Nan ta desea di haya cooperacion 
di Gobierno di Aruba. Ibero American High School ta desea 
pa (1) haya un pida terno patras di e scol pa asina nan por 








amplia e scol y (2) A presenta un proyecto nobo di idioma pa 
cu e competencia multilingual pa introduccion di Papiamento 
banda di Ingles. Tambe nan a duna e Mandatario informacion 
y splicacion di un materia nobo cu e scol a inicia dos aña pasa 
cu ta les di multimedia, unda cu nan ta siña e studiantenan con 
pa graba y edita video. E ta un proyecto unda Ibero American 
High School ta traha den conexion cu Hulanda pa e alumnonan 
por haci nan practica na un scol di multimedia na Hulanda. 


E Mandatario su deseo y empeño ta pa soluciona 
problematicanan mas tanto posibel, crea espacio pa trankilidad, 
paz y mehoracion den e tereno di enseñansa. 


[O] JWE 

MINISTER DI ENSENANSA V DEPORTE 
A HACI ENTREGA DI CERTIFICADO 
NA GRADUADONAN DI FUNDACION 
ENSENANSA PA ARUBA 'FEPA' 


Diahuebs anochi Minister Endv Croes tabata presente na 
Ensefiansa pa Empleo na unda cu Fundacion Ensefiansa Pa 
Aruba 'FEPA' a haci entrega di certificadonan na e graduadonan 
di e cursonan di: Life Coach v Toegepaste Psvchologie. 
Durante e ceremonia sr. Randolf Vrolijk a indica cu e intencion 
ta pa pronto hunto cu stichting kamer Nerderland duna un 
reconocemento na FEPA su certificado v diplomanan. 
























Minister Endv Croes a expresa cu ta honor pa un biaha mas por 
ta presente na un momento asina special e biaha aki pa haci 
entrega di e certificadonan na e graduadonan di Life Coach 
y Toegepaste Psychologie. Alabes e mandatario ta gradici 
FEPA pa e invitacion y bunita recepcion. Masha pabien na e 
graduadonan y exito den futuro! 

MINISTER Guillfred Besaril 








Minister Plenipotenciario 








MINISTER PLENIPOTENCIARIO BESARIL TA 


BOGA PA GRACIA NA STUDIANTENAN CU 
SCOHE PA REGRESA ARUBA 


'Studiantenan cu despues di nan estudio na Hulanda dicidi 
na regresa Aruba pa aporta na nan isla como profesional 
mester por bin na remarke pa haya gracia riba nan fiansa 
na DUO. Asina por stimula mas hoben pa bai bek nan pais.’ 
Esaki Minister Besaril a remarca den un combersacion cu 
e tabata tin cu e Nationale Ombudsman di Hulanda Reinier 
van Zutphen.E mandatario ta convenci cu un areglo asina por 
yuda engrandese e grupo di profesionalnan na Aruba cu tin un 
educacion na nivel di HBO of Universidad. Actualmente e forsa 
laboral na Aruba ta consisti di por lo menos 60 porciento cu tin 
un educacion basico of un educacion professional secundario. 
'Mester cuminsa awor si kier logra na nos Isla. Y e no ta bai 
ta un plan tipo “de la noche a la mafiana” sino uno cu lo tuma 
sigur un 10 a 15 aña', prome cu nos mira un efecto concreto. 
su segmento profesionalnan altamente prepara taeactual. 
Esaki no ta nada bon pa Aruba su desaroyo, asina Minister 
Besaril a enfatisa. E Nationale Ombudsman ta simpatisa cu e 
pensamento aki di Minister Besaril y ta totalmente di acuerdo 
cu ensefiansa ta e arma crucial pa combati probesa y na trece 
mas bienestar pa un Pais. 





Durante di e combersacion a toca e tema di e diferente 
obstaculonan cu studiantenan di Aruba y di e otro partinan 
Caribense di Reino ta enfrenta na momento di bin continua 
cu nan formacion na Hulanda. E puntonan tabata motibo pa 
e Nationale Ombudsman haci un investigacion y a bin cu 
un raport na december 2019 bou e titulo “Kopzorgen van 
Caribische studenten'. Segun sr. Van Zutphen e studiantenan 
ta enfrenta diferente dificultadnan manera cu e seguro di 
malesa y aplicacion pa nan BSN nummer. Aspectonan segun 
sr. Van Zutphen cu no mester existi pa ciudadanonan den 
Reino Hulandes y cu tin e mesun pasaporte. Un siguiente paso 
despues di e raport ta organisacion di un “Rondetafelgesprek" 
cu tur partnernan envolvi cual lo tuma lugar 8 di december 
proximo. 


Otro punto hopi importante cu a bin dilanti den e combersacion 
ta un Ombudsman pa Aruba. Minister Besaril a bisa cu 
lamentablemente Aruba - aunke cu e parti legistativo ta cla 
- no por apunta un Ombudsman ainda pa motibo cu e crisis 
di Covid 19 a pone cu Aruba mester a duna prioridad na otro 
nesesidadnan di e pais. ‘Mi ta convenci, manera hopi na Aruba 
cu nos mester di un Ombudsman. Pero esaki ta rekeri un 
bureau cu sigur 5 pa 6 empleado pa sostene e Ombudsman 
den su trabao,' asina Minister Besaril a bisa. Sr. Van Zutphen 
a reconoce e situacion actual unda Aruba ta aden y pesey ta 
dispuesto pa mira unda De Nationale Ombudsman di Hulanda 
por yuda. Kisas den cooperacion cu e Ombudsman di Curagao 
of St. Maarten of tambe di Ministerio di BZK. Tambe sr. Van 
Zutphen ta di opinion cu lo ta bon pa e tene un reunion na Aruba 
cu Gobierno y parlamento pa conhuntamente mira ki solucion 
por bin na corto plaso pa Aruba por tin su Ombudsman. 


Minister Besaril a gradici sr. Van Zutphen pa su esfuerso y 
dedicacion pa cu e paisnan Caribense den Reino Hulandes y 
nan habitantenan. 

Departamento di Salud Publico: 
UPDATE 6 DI DECEMBER 2021 


Segun resumen di awe 12 persona a recupera y un total di 
10 caso nobo di COVID-19 a keda registra di cual 2 ta no- 
residente. E cifranan aki ta representa un ‘Positivity rate’ bou 
di nos residentenan di 15%. E cantidad di casonan activo di 
COVID-19 pa awe ta 174 y cantidad di fayecidonan relaciona 
cu COVID-19 a aumenta na 175. Forsa na famia di e fayecido. 
Datos ta ilustra casonan nobo di COVID cu un average semanal 


di 18 caso pa dia y un averahe di ‘positivity rate’ semanal di 
12% pa dia. 


Actualmente na Aruba tin 9 persona interna debi na COVID 
di cual den ICU tin 5 persona y riba piso general tin 4. Na 
Colombia tin actualmente 9 persona den ICU y 3 riba piso 
general. 





RESIDENTE NO-RESIDENTE 








10 8 2 
ROSS 174 135 39 
mm 16107 14537 1570 
Positivo 16460 14847 1613 
175 171 4 
Vacuna 83785 Pa sai 

To | Asas 


uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un 'individualizacion' of 'aislamento' hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo y impulsividad. Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isl 

DENTEMPO DI = YVACUNACION 


Laba man 
frecuentemente 


Uza tapa boca 
paden di tur luga 


Mantene 1.5M 
minimo di distancia 

